stanford-oval/wikipedia huggingface dataset:
וונג (היקום הקולנועי של מארוול)
ביוגרפיה בדיונית > מלחמת האינסוף והפיכה למכשף העליון > היאבקות באבומיניישן והכרת שאנג-צ'י

בשנת 2024, במטרה להתאמן בתור המכשף העליון, וונג מקל על בריחתו של אמיל בלונסקי מהכלא. וונג נלחם בו במועדון קרב מחתרתי כשבלונסקי בצורת האבומיניישן שלו, על ידי יצירת פורטל דרכו בלונסקי מכה את עצמו. וונג מציע לבלונסקי מחסה בקאמאר-טאג', אבל הוא מחליט לחזור לכלא.
מאוחר יותר, וונג מופיע לפני שאנג-צ'י וקייטי במסעדה בסן פרנסיסקו ומבקש מהם ללוות אותו לקאמאר-טאג', שם הוא מתקשר לבאנר ולקרול דנברס באמצעות הקרנה הולוגרפית. הם מגלים שעשר הטבעות שולחות אותות למקום לא ידוע. לאחר מכן, וונג מצטרף לשאנג-צ'י וקייטי לקריוקי במועדון לילה.
ביוגרפיה בדיונית > מלחמת האינסוף והפיכה למכשף העליון > חופשה בקאמאר-טאג'

מאוחר יותר בשנת 2024, וונג פוגש את פיטר פארקר, שהגיע לסנקטום כדי להיעזר בסטריינג'. פארקר מבקש מסטריינג' לגרום לעולם לשכוח את החשיפה הפומבית של קוונטין בק לגבי זהותו כספיידרמן. סטריינג' מציע כישוף זיכרון, אך וונג מזהיר שכישוף זה מסוכן. וונג לא עוצר בעד סטריינג' שכן מודה שפארקר סבל הרבה. וונג לא רוצה להיות מעורב יותר ועוזב לקאמאר-טאג'.
ביוגרפיה בדיונית > המאבק במכשפת השני

זמן מה לאחר מכן, וונג מגיע לסייע לסטריינג' במאבק נגד יצור בין-ממדי. בסופו של דבר השניים הורגים את היצור תוך שהם מצילים ילדה, שמציגה את עצמה כאמריקה צ'אבז. צ'אבז מסבירה שהיא יכולה לנוע ברב-יקום ושיצורים אחרים רודפים אחרי כוחה. צ'אבז לוקחת את וונג וסטריינג' לגופת סטריינג' חלופי שנהרג על ידי יצור אחר. וונג לוקח את צ'אבז לקאמאר-טאג'.
וונג נפגש עם סטריינג' שמספר לו על ביקורו אצל ונדה מקסימוף ולומד שהיא הושחתה על ידי ספר הדארקהולד. וונג מסביר את ההיסטוריה של מכשפת השני. מקסימוף מגיעה, תוקפת את הקאמאר-טאג' והורגת מכשפים רבים. במהלך המתקפה, כוחותיה של צ'אבז מופעלים והיא וסטריינג' בורחים בפורטל, משאירים את וונג מאחור בשבי של מקסימוף.
מקסימוף מטילה כישוף "הליכת-חלום" מתוך ספר הדארקהולד, על מנת למצוא ולהשתלט על גרסה חלופית של עצמה עם ילדיה. לאחר ששרה, קוסמת ששרדה, מקריבה את עצמה כדי להרוס את הדארקהולד ולשבור את הכישוף, מקסימוף מאלצת את וונג להוביל אותה להר וונדגור, מקור הכוח של הדארקהולד, שם מתאפשר לה להטיל מחדש את הכישוף.
וונג, שנזרק מהצוק, מצליח לטפס בחזרה וצופה בסטריינג' מבצע "הליכת-חלום", משתלט על גופו של גרסה חלופית מנוחה של עצמו. השניים מנסים לעצור יחד את מקסימוף, אבל היא גוברת עליהם. ברגע שמקסימוף משתחררת מהשפעת הדארקהולד, היא אומרת לוונג וצ'אבז ללכת ומחליטה להשמיד את עותקי הדארקהולד ברחבי הרב-יקום.
לאחר מכן וונג מפקח על שיקום הקאמאר-טאג'.
ביוגרפיה בדיונית > בעיות משפטיות

בשנת 2025, וונג נפגש עם ג'ניפר וולטרס, עורכת הדין שמייצגת את בלונסקי לגבי שחרורו על תנאי, לאחר שצילומים מהקרב בין השניים הודלפו והופצו. וונג מאשר שהוציא את בלונסקי מהכלא ומשתתף בשימוע השחרור על תנאי כעד; וונג עוזב לאחר שחבר בוועדת השחרורים מצהיר שהוא ביצע פשע בכך שהקל על בריחת אסיר.
מאוחר יותר, וונג מגלה שהקוסם דוני בלייז מטירת הכישוף ניצל לרעה את הכישוף שלמד לאחר שמאדיסין קינג הגיעה בטעות לקאמאר-טאג' וקלקלה עבור וונג פרק של הסופרנוס. ג'ניפר וולטרס מתגייסת כעורכת הדין של וונג והוא אומר לה שבלייז גורש מקאמאר-טאג' בגלל שימוש לא מוסרי בכוח כשהביא חביות בירה ואח מאגודת הסטודנטים לקאמאר-טאג'.
גילוי זה מוביל את וולטרס לפתוח תיק משפטי נגד בלייז וקורנליוס פ. וילוס הבעלים של טירת הכישוף. מאדיסין שימשה כעדה כדי לאשש את טענתו של וונג. השופטת האנה מצהירה כי ייקח לה שבוע להכריע בפסק הדין שלה. מאדיסין עוזבת עם וונג ועם וולטרס בעודה מקלקלת פרק נוסף של הסופרנוס.
במהלך מופע הקסמים הבא שלו, בלייז מזמן בטעות להקת שדים למופע, דבר שגורם לוולטרס ולוונג לעזור. לפני שוולטרס מורה לוונג לגרש את השד האחרון, היא משתמשת בשד כדי להפחיד את בלייז ווילוס כדי שיסכימו לתנאי ההסכם ויחדלו מלהופיע. מאוחר יותר, וונג ומאדיסין צופים יחד בסדרה "החיים עצמם".
כשבלונסקי נשלח בחזרה לכלא, וונג שוב משחרר אותו ומאפשר לו לעבור לקאמאר-טאג'.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2022 | דוקטור סטריינג' בממדי הטירוף | פרס סאטורן | שחקן המשנה הטוב ביותר בסרט | מועמדות |  |
הערות שוליים

↑  Sydney Bucksbaum Updated September 08, 2021 at 07:00 PM EDT, All the MCU actors who voice their characters in Marvel's 'What If…?' — and every recast role, EW.com (באנגלית)
↑  A Complete List of Who Lives and Dies in 'Avengers: Infinity War', Time, ‏2018-04-27 (באנגלית)
↑  Ana Dumaraog, Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Armando Tinoco, Saturn Awards Nominations: ‘The Batman’, ‘Nightmare Alley’, ‘Spider-Man’, ‘Better Call Saul’ Top List, Deadline, ‏2022-08-12 (באנגלית)
↑  The Academy of Science Fiction Fantasy and Horror Films, www.saturnawards.org
וורן קילואה

וורן דניאלס קילואה (באנגלית: Warren Daniels Kealoha; ‏ 3 במרץ 1903 – 8 בספטמבר 1972) היה שחיין אמריקאי. פעמיים ברציפות אלוף אולימפי ושיאן עולם במשך 6 שנים שהתמחה בסגנון גב.
ביוגרפיה

קילואה נולד בהונולולו, הוואי.
באולימפיאדת אנטוורפן (1920) היה קילואה השחיין הצעיר במשלחת האמריקאית וזכה במדליית זהב במשחה ל-100 מטר גב בתוצאה של 1:15.2 דקות, לפני בן ארצו ריימונד קג'ריס (1:16.8 דקות) וז'ראר בליץ היהודי מבלגיה (1:19.0 דקות). בשלב חצי הגמר השני הוא שיפר את השיא האולימפי שקבע קג'ריס במשחה הראשון (1:17.8 דקות) וקבע שיא עולם חדש של 1:14.8 דקות. בכך הוא שבר שיא של אוטו פאר בן שמונה שנים. באותם משחקים אולימפיים השתתף פואה קילואה שזכה בשתי מדליות, זהב וכסף, אך לשניים אין קשר משפחתי.
בתחרות שחייה שנערכה בהונולולו באפריל 1924 קבע קילואה במשחה ל-100 מטר גב שיא עולם חדש של 1:12.4 דקות.
באולימפיאדת פריז (1924) הגן קילואה על תוארו. הוא זכה במדליית זהב במשחה ל-100 מטר גב בשיא אולימפי חדש של 1:13.2 דקות, לפני בן ארצו פול ווייט (1:15.4 דקות) וקארוי ברטה מהונגריה (1:17.8 דקות). בשלב המוקדמות הוא קבע שיא אולימפי חדש של 1:13.2 דקות.
בתחרות שחייה שנערכה בהונולולו בשנת 1926 קבע קילואה את שיאו העולמי האחרון במשחה ל-100 מטר גב. שיא זה החזיק מעמד יום אחד בלבד ונשבר על ידי וולטר לופר במסגרת מסע תחרויות שחייה באירופה שנמשך 23 ימים ב-21 ערים, קילואה ניצח בכל התחרויות פרט לאחת וקבע 4 שיאי עולם חדשים.
קילואה התקשה יותר להגיע לתחרויות מאשר לנצח אותן ולא הצליח להתברג בפעם השלישית למשלחת האמריקאית והפעם לאולימפיאדת אמסטרדם (1928). "זה לא היה קל עבור שחיינים מהוואי להגיע לאולימפיאדה באותם ימים," אמר קילואה, "אולי היה לי סיכוי להגיע לאולימפיאדה השלישית שלי בשנת 1928". "היינו צריכים לשבור שיא עולמי לפני שהם יכלו להרשות לעצמם לשלוח אותנו אל היבשת", הוא אמר, "ואז כשהגענו בסירות בחוסר כושר, היינו צריכים לנצח את כל המשתתפים בחוף המערבי, בשיקגו, ושוב בניו יורק לפני שסוף סוף נבחרנו למשלחת האולימפית."
תארים

בשנת 1968 זכה קילואה להכלל בהיכל התהילה הבינלאומי של השחייה.
הערות שוליים

↑  וורן קילואה, באתר  International Swimming Hall Of Fame (באנגלית)
ולדימיר קוזלובסקי

| --- | --- |

 לידה:  1867 (יוליאני) קייב, האימפריה הרוסית 
 פטירה:  1930 (בגיל 63 בערך) קייב, ברה"מ 
 מקום קבורה:  בית הקברות בייקובה 
 מקום לימודים:  בית הספר לציור, פיסול ואדריכלות של מוסקבה 
 
ולדימיר קוזלובסקי (ברוסית: Владимир Козловский; ‏ 1867–1930) היה צייר אימפרסיוניסטי רוסי.
ביוגרפיה

בגיל 13 שנים, ולדימיר קוזלובסקי נכנס לבית הספר לציור, פיסול ואדריכלות במוסקבה, שם למד אצל קונסטנטין קורובין ויצחק לויתן. התפתחותו המקצועית הושפעה במידה רבה מחבריו כמו גם ממוריו, אלכסיי סאווראסוב, וסילי פולנוב ו-וסילי פרוב. לאחר סיום לימודיו ב-1887, ולדימיר חזר לקייב ועד מהרה התקבל על ידי החברה האימפריאלית של קייב לעידוד האמנויות (1890 - 1896). ציוריו המוקדמים של קוזלובסקי זכו בשנים אלו בפרסים רבים בקייב ובמוסקבה, ביניהם "מנזר שקט" (1892), "בית מתוק" (1893), "צהריים" (1894) ו"יער אורנים" (1895).
בתחילת המאה ה-20 הפך קוזלובסקי לאחד האימפרסיוניסטים הרוסים, והצטרף לתנועת האמנות ההולכת וגדלה במדינה. בציוריו חיבר ולדימיר את מסורות ציורי הנוף של מורו, וסילי פולנוב, עם סצנות ז'אנר של וסילי פרוב, המתארות בצורה חיה את החיים הפשוטים של האיכרים האוקראינים. בשנת 1915, ולדימיר קוזלובסקי היה חבר מייסד של אגודת האמנים בקייב (1914–1919) ושימש כמזכירה של חברה זו במשך 5 שנים. ציוריו הוצגו ברחבי האימפריה הרוסית, כולל מוסקבה, סנט פטרסבורג, קייב, אודסה, חרקוב, ז'יטומיר וערים נוספות. כמה מיצירותיו המפורסמות ביותר, כגון "חורף", "אביב", "הדרך לז'יטומיר", "בריכה", "בנהר", "דייגים" פורסמו כגלויות.
לאחר המהפכה הרוסית של 1917, ציירים רבים נאלצו לעזוב את הארץ. האידאולוגיה הקומוניסטית החדשה הייתה עוינת במיוחד לתנועת האמנות האימפרסיוניסטית ה"בורגנית", שנחשבה כבלתי תואמת את הערכים הקומוניסטיים. ולדימיר קוזלובסקי נשאר בקייב והחל לעבוד כמאייר של ספרי ילדים, ושיתף פעולה עם אותן הוצאות לאור שקודם לכן פרסמו את ציוריו.
ולדימיר קוזלובסקי נפטר בשנת 1930, ונקבר בבית הקברות הישן של באיקוב בקייב.
הערות שוליים

↑  "Russian State Archive of Literature and Arts"
↑  "Vladimir Ivanovich Kozlovsky. Biography and Artworks"
↑  "Korners Auction House"
↑  "Postcards by Vladimir Kozlovsky"
↑  "Children's book illustrated by Kozlovsky"
ולדימיר קומארוב (מדען)

| --- | --- |

 לידה:  1 באוקטובר 1869 (יוליאני) סנקט פטרבורג, האימפריה הרוסית 
 פטירה:  5 בדצמבר 1945 (בגיל 76) מוסקבה, ברה"מ 
 ענף מדעי:  בוטניקה, גאוגרפיה 
 מקום קבורה:  בית הקברות נובודוויצ'יה 
 מקום לימודים:  Saint Petersburg 6th gymnasium (1890)  אוניברסיטת סנקט פטרבורג (1894)  הפקולטה לפיזיקה ומתמטיקה של אוניברסיטת סנקט פטרבורג 
 מוסדות:  אוניברסיטת סנקט פטרבורג (18 במרץ 1898–17 במאי 1899)  Saint Petersburg Botanical Garden (1 בנובמבר 1899–1902)  Saint Petersburg State Chemical-Pharmaceutical University (1919–1922)  Saint Petersburg Botanical Garden (1902)  Museum of Botanical Garden of V.L. Komarov Botanical Institute (מאי 1930)  Saint Petersburg Botanical Garden (יוני 1917–אוקטובר 1931)  S.I. Vavilov Institute for the History of Natural Science and Technology (5 בדצמבר 1945)  האקדמיה הרוסית למדעים (29 בדצמבר 1936–11 ביולי 1945)  האקדמיה הרוסית למדעים (6 במרץ 1929)  אוניברסיטת סנקט פטרבורג (17 במאי 1899)  האקדמיה הרוסית למדעים (3 במרץ 1931–29 בדצמבר 1936)  אוניברסיטת סנקט פטרבורג (1902–נובמבר 1918)  אוניברסיטת סנקט פטרבורג (1920–5 בדצמבר 1945)  אוניברסיטת סנקט פטרבורג (נובמבר 1918)  אוניברסיטת הרצן (1918–1924) 
 תלמידי דוקטורט:  ארמן טקטאג'ן, Yevgeni Bobrov, Eugenija Nikolaevna Alissova-Klobukova, Yaroslav Ivanovic Prokhanov, Anna Bulavkina 
 פרסים והוקרה:  מסדר סטניסלב הקדוש, דרגה 3 (1903)  מסדר סנטה אנה, דרגה 2 (1913)  מסדר סטניסלב הקדוש, דרגה 2 (1910)  עיטור ולדימיר הקדוש, דרגה 4 (1916)  אות המסדר אנה הקדושה, דרגה 3 (1906)  גיבור העמל הסוציאליסטי  מדליית ניקולאי פרז'בלסקי  עיטור לנין  פרס סטלין  מדליה לציון 300 שנה לשושלת רומנוב 
 תרומות עיקריות
 חתימה:   
 
בול לזכרו של ולדימיר קומארוב
ולדימיר קומארוב (רוסית: Влади́мир Лео́нтьевич Комаро́в, 1 באוקטובר 1869 (יוליאני) –  5 בדצמבר 1945) היה בוטנאי רוסי.
חייו

למד באוניברסיטת סנקט פטרבורג ולימד בה בשנים 1898-1934.
בשנת 1914 צורף כחבר משני באקדמיה הרוסית למדעים ובשנת 1920 צורף כחבר מלא. בשנים 1930–1936 היה סגן נשיא האקדמיה ובשנת 1936 נבחר ליו"ר האקדמיה, תפקיד בו החזיק עד אוגוסט 1945, עת הוחלף על ידי סרגיי ואווילוב. במהלך כהונתו השתתף בסילוק מהאקדמיה של עמיתים רבים שלא מצאו חן בעיני ראשי המפלגה הקומוניסטית בברית המועצות.
קיבל את פרס סטלין בשנים 1941, 1942. הוא עוטר בתואר גיבור העמל הסוציאליסטי בשנת 1943. בינואר 1945 הצהיר בנאום שעשה הדים ביישוב היהודי בארץ ישראל שברית המועצות תאבק באנטישמיות בכל העולם. היה חבר הסובייט העליון בשנים 1938-1945.
על שמו המכון הבוטאני על שם קומארוב והגנים הבוטניים על שם קומארוב בסנקט פטרבורג.
הערות שוליים

1 2  Dr. Vadim J. Birstein, The Perversion Of Knowledge: The True Story Of Soviet Science, Perseus Books Group, 20 Aug 2013, page 322
↑  לנשיא האקדמיה למדעים, דבר, 25 בדצמבר 1936
↑  חג המדע הסובייטי, משמר, 20 ביוני 1945
↑  Rockets and People: Creating a rocket industry, Volume 2, page 94
↑  Dr. Vadim J. Birstein, The Perversion Of Knowledge: The True Story Of Soviet Science, Perseus Books Group, 20 Aug 2013, page 45
↑  גליון חג של איינקייט, משמר, 10 בדצמבר 1944
↑  נשיא האקדמית למדעים ס.ס.ס.ר. "נעקור את האנטישמיות מן השורש", דבר, 16 בינואר 1945
| --- | --- |
בקרת זהויות :  NLI: 987007276476205171  PLWABN: 9810550242905606  BIBSYS: 90282711  BnF: cb12393460h (data)  Botanist: Kom.  CiNii: DA0093547X  GND: 126508887  ISNI: 0000 0001 0910 7021  LCCN: n85278258  LNB: 000175619  NDL: 00523341  NKC: jo2004213692  NLA: 36020305  NLG: 294056  NTA: 117327042  RERO: 02-A023610889  SELIBR: 227066  SUDOC: 060910178  TePapa: 73004  Trove: 1188881  VIAF: 66549671   WorldCat (עם VIAF): 66549671
וורנמבול

| --- | --- |

המוזיאון הימי בוורנמבול
 מדינה:  אוסטרליה אוסטרליה
 מדינה:  ויקטוריה (אוסטרליה) ויקטוריה
 שפה רשמית:  אנגלית
 תאריך ייסוד:  1855
 גובה:  24 מטרים
 אוכלוסייה:  ‏
  ‑ בעיר:  29,661 (9 באוגוסט 2016)
 קואורדינטות:  38°23′00″S 142°29′00″E﻿ / ﻿38.383333°S 142.483333°E﻿ / -38.383333; 142.483333
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןוורנמבול(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןוורנמבול(למפת ויקטוריה רגילה) מלבורן ג'ילונג בלאראט בנדיגו מילדורה שפרטון טרארלגון ניו סאות' ויילס א ו ה ד ר ו מ י ת  הבירה מצר בסוורנמבול(למפת ויקטוריה מוגדלת) מלבורן ג'ילונג בלאראט בנדיגו מילדורה שפרטון טרארלגון ניו סאות' ויילס א ו ה ד ר ו מ י ת  הבירה מצר בסוורנמבול  he tabBackground:;tabBorder:#aaa;defaultTab:0;
וורנמבול (באנגלית: Warrnambool) היא עיר השוכנת על החוף הדרום-מערבי של מדינת ויקטוריה שבאוסטרליה. אוכלוסיית העיר מנתה 29,284 תושבים במפקד 2011. העיר שוכנת במרחק 265 ק"מ מדרום-מערב לבירת המדינה מלבורן.
היסטוריה

שם העיר לקוח מהשם שנתנו השבטים האבוריג'ינים לחרוט הגעשי הסמוך. פרוש השם הוא "אדמה בין שני נהרות" או "שתי ביצות" או "מים רבים".
המקום זכה לביקורים רבים על ידי ספנים פורטוגזים, צרפתים ואנגלים החל מהמאה ה-16. הביקור המתועד הראשון היה זה של ג'יימס גרנט (James Grant) בדצמבר 1800 ואחריו של מתיו פלינדרס ב-1802. במהלך המאה ה-19 פקדו את המקום באופן תדיר ציידי ליוויתנים. בשנות הארבעים של המאה ה-19 הגיעו המתיישבים הראשונים. האתר עליו ממוקמת וורנמבול נסרק לראשונה ב-1846 והיא הוקמה זמן קצר לאחר מכן. ב-1849 נפתח סניף דואר.
במהלך הבהלה לזהב וורנמבול הפכה לנמל חשוב וגדלה בקצב מהיר בשנות החמישים של המאה ה-19. היא הוכרזה כעיירה ב-1883 וכעיר ב-1918.
כלכלה

את וורנמבול פוקדים כ-715,000 תיירים בשנה. מוקדי המשיכה התיירותיים שלה הם הנופים הנשקפים מדרך האוקיינוס הגדולה והחופים הסמוכים לה שחלקם משמשים לגלישת גלים. בחודשי החורף ניתן לראות לווייתנים מסוג אובלנה דרומית בחופים הסמוכים לעיר וסירות מבצעות סיורים לצפייה בליוויתנים.
הענף הכלכלי העיקרי של וורנמבול הוא ענף החקלאות והתעשיות הנלוות אליו, כמו משק החלב וייצור מוצרי חלב. ענפים אחרים הם ענפי התעשייה והשירותים.
הערות שוליים

↑  וורנמבול במפקד 2011
↑  מידע על שם העיר מתוך אתר מועצת העיר
| --- | --- |
בקרת זהויות :  NLI: 987007564480705171  GND: 4788587-7  LCCN: n83009669  MusicBrainz: 7f4a8101-5948-4845-9049-6f94bb44d6e3  VIAF: 168228608   WorldCat (עם VIAF): 168228608
הרי אלזוורת'

ערך זה עוסק ברכס הרים באנטארקטיקה. אם התכוונתם למשמעות אחרת, ראו .
| --- | --- |

 מידע כללי
 על שם:  לינקולן אלזוורת' 
 גובה:  4,892 מ' 
 שטח:  31,400 קמ"ר 
 מיקום:  אזור הברית האנטארקטית,
 אורך הרכס:  360 ק"מ 
 קואורדינטות:  78°45′S 85°00′W﻿ / ﻿78.75°S 85°W﻿ / -78.75; -85
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי אלזוורת'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי אלזוורת'
 
החלק המרכזי של הרי אלזוורת'
הרי אלזוורת' (באנגלית: Ellsworth Mountains) הם רכסי ההרים בארץ אלזוורת' שבאנטארקטיקה. 
הרכסים הם הגבוהים ביותר באנטארקטיקה, ויוצרים שרשרת הרים באורך 360 ק"מ וברוחב 48 ק"מ, הנמשכת מצפון לדרום בשוליו המערביים של מדף הקרח רון בארץ מרי בירד.
קרחון מינסוטה המבתר אותם יוצר את רכס סנטינל מצפון ואת רכס הריטג' מדרום. הראשון גבוה ומרהיב עין פי כמה יותר מן השני, ובו מאסיף וניסון, בגובה 4,892 מ', הנקודה הגבוהה ביותר ביבשת אנטארקטיקה.
היסטוריה > גילוי ומיפוי ההרים

ההרים התגלו ב-23 בנובמבר 1935, על ידי לינקולן אלזוורת' בטיסה הטראנס-אנטארקטית שערך מן האי דנדי אל מדף הקרח רוס.
המיפוי המפורט של ההרים נעשה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1958 –1966.
היסטוריה > מקור השם

כאשר התברר, שההרים מורכבים משני רכסים נפרדים בבירור, הגבילה הוועדה המייעצת לשמות אנטארקטיים (US ACAN) את השימוש בשם רכס סנטינל לרכס הצפוני הגבוה ואילו לרכס הדרומי הקצתה את השם רכס הריטג'. הוועדה המליצה לקרוא לכל קבוצת ההרים הזו על שמו של האדם שגילה אותם.
גאוגרפיה

אתרים בהרי אלזוורת':
| אתרים בהרי אלזוורת' |
| --- | --- | --- |
| הרים | אוסבורן • אטקינסון • אייר • איצ'רה • אלן • אלפרינג • אנדרסון • סטולניק • פרידמן |  |
| אוכפים הרריים | אוכף קארנייר |  |
| רכסים ורמות | סנטינל |  |
| ספורט | מרתון הקרח באנטארקטיקה |  |
| קרחונים | זלצמן • מינסוטה |  |
| קרקס קרחוני | הרווי • מיסטהאונד |  |
| מקפא קרחוני | נווה דרווין |  |
אקלים

הטמפרטורה הממוצעת בהרי אלזוורת' נעה בסביבות 30°- צלזיוס. הזמן המתאים ביותר למשלחות הוא בין נובמבר לינואר, אמצע הקיץ בחצי הכדור הדרומי. עם זאת, ארגון מסע באזור זה הוא עניין קשה ומסובך, המצריך או תמיכה מדעית רשמית או משאבים כספיים ניכרים.
ראו גם

מרתון הקרח באנטארקטיקה
הערות שוליים

↑  http://peakware.com/areas.php?area=360  פיקוור, אנציקלופדיה של הרי העולם
↑  http://peakware.com/areas.php?area=360  פיקוור, אנציקלופדיה של הרי העולם
| --- | --- |
בקרת זהויות :  NLI: 987007539197105171  GND: 4247053-5  LCCN: sh89006754  VIAF: 238454256   WorldCat (עם VIAF): 238454256
השג לך סוס!

| --- | --- |
הכרזה הקולנועית לסרט
הכרזה הקולנועית לסרט
 בימוי:  לורן מקמולן
 הופק בידי:  דורותי מק'קים
 תסריט:  פול בריגס, ננסי קרוז, לורן מקמולן, ריימונד ס. פרסי
 מדבבים:  וולט דיסני, מרסלייט גארנר, ראסי טיילור, בילי בלטשר, ויל ראיין
 מוזיקה:  מרק ווטרס
 אנימטור:  אריק גולדברג, אדם גרין
 מדינה:  ארצות הברית ארצות הברית
 חברת הפקה:  סרטי וולט דיסני אולפני ההנפשה של וולט דיסני
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  11 ביוני 2013 (פסטיבל סרטי ההנפשה הבינלאומי אנסי) 27 בנובמבר 2013 (יחד עם "לשבור את הקרח")
 משך הקרנה:  6 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 פרסים:  פרס אנני לסרט הקצר הטוב ביותר (2014)
 אתר רשמי
 דף הסרט ב־IMDb
 
השג לך סוס! (באנגלית: !Get a Horse) הוא סרט הנפשה קצר אמריקאי משנת 2013, שהופק על ידי אולפני ההנפשה של וולט דיסני ובוים על ידי לורן מקמולן. הסרט, שמשלב הנפשה מסורתית בשחור-לבן עם הנפשה ממוחשבת בצבע, מציג דמויות מסדרת הסרטים "מיקי מאוס" משנות ה-20 המאוחרות. הסרט הופץ בקולנוע כסרט הפותח לפני הסרט "לשבור את הקרח".
הסרט כולל הקלטות ארכיון של וולט דיסני לאחר מותו בתפקידו כמיקי מאוס (השורה, לא הקרדיט, "להתראות, להתראות, בחור קטן!" היא מאת ג'ימי מקדונלד שמקורה בהקלטה ארכיונית). קולו של דיסני נשמע גם כמיני מאוס במקרה אחד (כאשר היא זועקת "הצילו! הצילו! הצילו!"), אם כי אין לו קרדיט בתפקיד זה.
זהו הסרט המקורי הראשון של מיקי מאוס שהוקרן בקולנוע מאז "מוח בורח" (1995), וההופעה הראשונה של אוסוולד הארנב בהפקת סרט הנפשה של דיסני מזה 75 שנים.
עלילה

מיקי מאוס ומיני מאוס נוסעים בעגלה מוזיקלית עם חבריהם הוראס הורסקולר וקלרבל הפרה, עד שפיט רגל-עץ מגיע ומנסה להעיף אותם מהדרך. מיקי והוראס נאלצים לעבור דרך המסך אל הקולנוע של ימינו, ומופתעים למצוא את עצמם בעולם של צבע ותלת-ממד. מיקי ממשיך להילחם מול פיט בצד השני של המסך, ומגייס לעזרתו את הוראס (שעזב לרגע כדי לקנות ממתקים ולהשיג אייפון). הם מערימים על פיט באמצעות הפיכתו וסיבובו של המסך כדי להזיז את הזמן לאחור ולהפוך את כוח המשיכה לסירוגין, הגורם לפיט לפגוע בעצמו שוב ושוב. לבסוף המסך מתמוטט וחושף נוף של אנימציה ממוחשבת. מיקי וחבריו חוזרים לסרט וסוגרים את המסך, בעוד פיט תקוע בין הסרט לאולם הקולנוע.
מדבבים

| דמות | דיבוב באנגלית מקורי | דיבוב באנגלית נוסף | דיבוב בעברית |
| --- | --- | --- | --- |
| מיקי מאוס | וולט דיסני | ברט איוואן | אוהד שחר |
| מיני מאוס | מרסלייט גארנר וראסי טיילור | קייטלין רוברוק | נעה גורן |
| פיט רגל-עץ | בילי בלטשר וויל ראיין | ג'ים קאמינגס | מיכה אוזין סליאן |
| צופר הרכב | ריימונד ס. פרסי | מריב הרינגטון |  |
קולות נוספים: בוב ברגן, פול בריגס, ג'ס הרנל, מונה מרשל, טרי דאגלס, דניה ג'וסף וניקול מיטשל.
הפקה

את הסרט הגתה וביימה לורן מקמולן, שהפכה לאישה הראשונה שביימה לבד סרט הנפשה של דיסני. היא התחילה לעבוד על הסרט לאחר שבמאי "ראלף ההורס", ריץ' מור, אמר לה שדיסני מחפשת כמה רעיונות של מיקי מאוס לטלוויזיה. בהיותה מחבבת את הסרטים המוקדמים של "מיקי מאוס", בעיקר בגלל הפשטות והרעננות שלהם, היא בחרה בסגנון הדומה לסגנון "הנפשת צינור גומי" של שנות ה-20 שהיה נפוץ באותה תקופה. ההנפשה המצוירת ביד, שהופקה תוך שנה ו-6 חודשים, הייתה בפיקוח אריק גולדברג, וההנפשה הממוחשבת על ידי אדם גרין. כדי להשיג את המראה של 1928, נוספו לסרט פילטרים של התיישנות וטשטוש, בעוד שלחלק ה-CG יצרו דגמים חדשים הנאמנים לעיצובי הדמויות של 1928. מראה הבגדים והמכונית של פיט נוצרו בהשראת עיצובו בסרט הקצר "ריקוד האסם" משנת 1929.
במקור זמני, צוות ההפקה שילב הקלטות ארכיון של וולט דיסני, כקולו של מיקי מאוס משנת 1928 עד 1947, וחיבר אותו בדיאלוג של הדמות. עם זאת, הם לא מצאו הקלטות של המילה "אדום" (red), אז הצוות לקח שלושה צלילים ("ehh", "rrr" ו-"duh") מההקלטות של דיסני ואיחד אותם יחד.
"השג לך סוס!" הפך לסרט הקצר האחרון שבו מיני מאוס דובבה על ידי ראסי טיילור, כמעט שש שנים לפני פטירתה ב-26 ביולי 2019.
הפצה

הסרט הוקרן בבכורה ב-11 ביוני 2013 בפסטיבל סרטי ההנפשה הבינלאומי אנסי באנסי, צרפת. הסרט ערך את בכורתו בארצות הברית ב-9 באוגוסט 2013, ב-D23 Expo באנהיים, קליפורניה, וליווה בקולנוע את "לשבור את הקרח" של אולפני ההנפשה של וולט דיסני, שיצא לאקרנים ב-27 בנובמבר 2013.
מאז 2016, הסרט מוצג כחלק מהאטרקציה של פסטיבל הסרטים הקצרים של דיסני-פיקסאר בפארק השעשועים אפקוט של דיסני באורלנדו, פלורידה, שם הוא מוצג בתלת-ממד דיגיטלי יחד עם שני סרטים קצרים של פיקסאר. הוא גם חלק מאוסף הסרטים הקצרים של אולפני ההנפשה של וולט דיסני.
הפצה > מדיה ביתית

"השג לך סוס!" ערך את ההופעה הראשונית שלו במדיה הביתית במהדורות הבלו-ריי, בלו-ריי 3D ו-DVD של "לשבור את הקרח" ב-18 במרץ 2014. מאוחר יותר הוא הופץ בבלו-ריי באוסף הסרטים הקצרים של אולפני ההנפשה של וולט דיסני ב-18 באוגוסט 2015. הסרט הקצר שוחרר מחדש בבלו-ריי/DVD/דיגיטל באוסף "Celebrating Mickey", שהופץ ב-23 באוקטובר 2018. האוסף "Celebrating Mickey" הוצא מחדש בשנת 2021 כחלק ממועדון הקולנוע של דיסני האמריקאי הבלעדי "The Best of Mickey Collection" יחד עם "פנטסיה" ו"פנטסיה 2000" (בלו-ריי/DVD/דיגיטל).
הפצה > סטרימינג

הסרט היה זמין בנטפליקס בצפון אמריקה ב-25 באוקטובר 2015, הופץ כחלק מאוסף הסרטים הקצרים של אולפני ההנפשה של וולט דיסני, אשר כלל גם את "קדחת הקרח" ו"Paperman". הכותר הוסר מנטפליקס ב-25 באוקטובר 2021, חמש שנים לאחר הוספתו.
החל מ-12 בנובמבר 2021 הסרט הקצר, ורוב מהאחרים ששוחררו בנטפליקס, נהיו זמינים להזרמה בנפרד, מאשר כאוסף אחד, בשירות דיסני+ לכבוד יום דיסני+ הראשון.
ביקורת

טוד מקארתי מהוליווד ריפורטר שיבח את הסרט הקצר כ"אחד מסרטי ההנפשה הקצרים השנונים והחדשניים ביותר מזה זמן רב". הוא מציין במיוחד שהסרט "מתחיל כסרט מוקדם של מיקי מאוס בשחור-לבן, אבל אחר כך פורץ את גבולותיו לצבע ולתלת-ממד בדרכים שובביות להפליא שמזכירות את טכניקות היציאה מהמסך של "השרלוק הצעיר" של באסטר קיטון ו"שושנת קהיר הסגולה" של וודי אלן. זה מנצח מוחלט". סקוט פונדס מוראייטי הסכים, ותייג את הסרט כ"מוקסם לחלוטין". דרו מקוויני מ-HitFix שיבח אותו כ"יצירה הנלווית המושלמת" ו"משעשע להפליא". הוא ממשיך בכך ש"יוצרת הסרט לורן מקמולן השיגה בצורה מושלמת את המראה והתחושה של ימיו הראשונים של הסטודיו של דיסני, וזו הפעם הראשונה שאי פעם צחקתי בקול רם ממיקי מאוס. זה סרט קצר חדשני ומדויק מבחינה טכנית, והוא גם חוגג ומפרק את היסטוריית ההנפשה של דיסני בצורה מהנה מאוד".
ביקורת > פרסים

| פרס | תאריך הטקס | קטגוריה | נמענים | תוצאות |
| --- | --- | --- | --- | --- |
| פרס אוסקר | 2 במרץ 2014 | הסרט המונפש הקצר הטוב ביותר | לורן מקמולן ודורותי מק'קים | מועמדות |
| פרס אנני | 1 בפברואר 2014 | הסרט הקצר הטוב ביותר | לורן מקמולן | זכייה |
| אגודת מבקרי הקולנוע בסן דייגו | 11 בדצמבר 2013 | סרט ההנפשה הטוב ביותר | "השג לך סוס!" | מועמדות |
וורניאני

| --- | --- |

 מדינה:  בלארוס בלארוס
 וובלסט:  גרודנו (מחוז) גרודנו
 ראיון:  אסטרבייץ'
 אוכלוסייה:  ‏
  ‑ בכפר:  1,128 (2009)
 קואורדינטות:  54°44′N 26°1′E﻿ / ﻿54.733°N 26.017°E﻿ / 54.733; 26.017
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהוורניאני(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהוורניאני(למפת מחוז גרודנו רגילה) גרודנו לידא סלונים וולקוביסק סמרגון נבהרדק ליטא ויטבסק מינסק ברסט פוליןוורניאני(למפת מחוז גרודנו מוגדלת) גרודנו לידא סלונים וולקוביסק סמרגון נבהרדק ליטא ויטבסק מינסק ברסט פוליןוורניאני  he tabBackground:;tabBorder:#aaa;defaultTab:0;
וורניאני (בבלארוסית: Варняны, ורניאני; בפולנית: Worniany) הוא כפר במחוז גרודנו שבמערב בלארוס, בו התקיימה עד השואה קהילה יהודית.
תולדות היישוב

האזכור הראשון של הכפר הוא משנת 1391, ובשנת 1462 נבנתה בו כנסייה. בחלוקת פולין השלישית, בשנת 1795, נכלל הכפר בשטח האימפריה הרוסית, ובשנת 1922 נכלל בנפת וילנה שבתחום הרפובליקה הפולנית השנייה.